দর্শক টানছে না ‘সিকন্দার’, ঈদের দিনে বুলেটপ্রুফ গ্লাসের ওপারে ভাইজান!

ওয়েব ডেস্ক: সদ্য মুক্তি পাওয়া সলমন খানের(Salman Khan) ছবি ‘সিকন্দার'(Sikandar) এর বক্স অফিস রিপোর্ট(Boxoffice report) খুব একটা সাড়া জাগাতে পারেনি। তবুও ঈদের দিন(Eid) অনুরাগীদের ফেরালেন না ভাইজান(Bhaijan)। নিজের আবাসনের বারান্দায় তাকে বহুদিন পর আবার দেখা গেল। যদিও তিনি বুলেটপ্রুফের আড়ালে রইলেন। ফি বছর এই দিনে “গ্যালাক্সি”র(Galaxy) বারান্দা থেকে বাবা সেলিম খানকে পাশে নিয়ে অনুগামীদের দিকে হাত নাড়ান সলমন। সাদা কুর্তা পাজামা পরে বুলেটপ্রুপ কাচের(Bulletproof glass) আড়ালে নিরাপত্তার ঘেরাটোপে দেখা গেল অভিনেতাকে।

সলমনের এই বাড়ির বারান্দায় গুলি ছুড়েছিল বিষ্ণোই দলের দুই বন্দুকবাজ। নিরাপত্তারক্ষার কারণে তারপর থেকে তার জন্য অনেক নিষেধাজ্ঞা জারি হয়েছে। ওয়াই ক্যাটাগরি নিরাপত্তার মধ্যে বুলেটপ্রুফ গাড়ি তিনি ব্যবহার করেন। লরেন্স বিষ্ণোই(Lawrence Bishnoi) সলমন খানকে একাধিকবার প্রাণনাশের হুমকি দিয়েছেন। কেবল তাই নয়, তার বাড়ি লক্ষ্য করে গুলিও ছুঁড়েছে। ফলে নিরাপত্তা নিয়ে কঠিন সময় পার করছেন সলমন খান ও তার পরিবার। গত বছরের ১৮ অক্টোবরও প্রাণনাশের হুমকি পান সলমন খান। এরপরও নিয়মিত শুটিং করেছেন।

আরও পড়ুন:‘খাকি ২’ ওয়েব সিরিজে কিভাবে আছেন অভিনেতা সোহম চক্রবর্তী!

যাইহোক খুশির ঈদের শুভ দিনে ‘গ্যালাক্সি’র ব্যালকনিতে সলমনের সঙ্গে ছিলেন বোন অর্পিতা খানের দুই ছেলে-মেয়ে। সামনে উপচে পড়া ভিড়। ‘বিংস সলমন খান'(Beeings Salman Khan) এর অফিসিয়াল ইনস্টাগ্রাম একাউন্টে পোস্ট করা একটি ভিডিওতে এমন দৃশ্য দেখা যাচ্ছে। সঙ্গে লেখা, ‘ধন্যবাদ,ধন্যবাদ সবাইকে ঈদ মোবারক’। প্রত্যেক ঈদে ভক্তদের সামনে আসেন ভাইজান। এবার বুলেটপ্রুফ কাচের নিরাপত্তার ঘেরাটোপে তাকে থাকতে হলো। তার নিরাপত্তার কথা মাথায় রেখে আগেই বাড়ির সামনে বুলেটপ্রুফ গ্লাস লাগানো হয়েছে। সেই বুলেটপ্রুফ গ্লাসের অন্য প্রান্তে থেকে ভক্তদের সঙ্গে দেখা করলেন ‘ওয়ান্টেড’ তারকা।